Document ID: 31981R3822

Padomes Regula (Euratom, EOTK, EEK) Nr. 3822/81
(1981. gada 15. decembris),
ar ko groza Regulu Nr. 422/67/EEK, Nr. 5/67/Euratom par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu, Regulu (EOTK, EEK, Euratom) Nr. 1240/70 par to Eiropas Kopienu Komisijas bijušo locekļu atalgojumu, kuru amata pilnvaru laiks ir līdz 1970. gada 1. jūlijam, Regulu Nr. 423/67/EEK, Nr. 6/67/Euratom par to EEK un Euratom Komisiju un Augstās Iestādes locekļu atalgojumu, kuri nav iecelti par vienotās Eiropas Kopienu Komisijas locekļiem, un Regulu (EEK, Euratom, EOTK) Nr. 2290/77 par Revīzijas palātas locekļu atalgojumu
EIROPAS KOPIENU PADOME,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 6. pantu,
ņemot vērā Eiropas Ogļu un tērauda kopienas dibināšanas līgumu, un jo īpaši tā 78.e pantu,
ņemot vērā Eiropas Ekonomikas kopienas dibināšanas līgumu, un jo īpaši tā 206. pantu,
ņemot vērā Eiropas Atomenerģijas kopienas dibināšanas līgumu, un jo īpaši tā 180. pantu,
ņemot vērā Protokolu par privilēģijām un imunitāti Eiropas Kopienās, un jo īpaši tā 20. un 21. pantu,
tā kā Padomes kompetencē ir noteikt Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un sekretāra, kā arī Revīzijas palātas locekļu algas, pabalstus un pensijas, kā arī citus maksājumus, kas paredzēti kā atalgojums;
tā kā, ņemot vērā ekonomikas un sociālā stāvokļa īpašās grūtības, jāievieš īpaša nodeva, tās aprēķinā pamatojoties uz tautsaimniecības datiem, kas atspoguļo dalībvalstīs fiksētās caurmēra atšķirības, kas ir starp algām uz vienu iedzīvotāju un
- kopējo ražīgumu (IKP pēc apjoma uz vienu nodarbinātu iedzīvotāju),
- pārdalei pieejamo ražīgumu (t.i., ražīgumu, kas koriģēts saistībā ar tirdzniecības noteikumiem),
- ražīgumu uz vienu ekonomiski aktīvu iedzīvotāju, ieskaitot gan nodarbinātas, gan nenodarbinātas personas,
šo nodevu piemērojot neto algām, pensijām un atlaišanas pabalstiem, ko maksā Kopienas;
tā kā tomēr pensijām un īslaicīgiem atlaišanas pabalstiem nodevu pirmos piecus gadus nevajag uzlikt,
IR PIEŅĒMUSI ŠO REGULU.
1. pants
1. Pēc 19. panta Padomes Regulā Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu [1] iekļauj šādu 19.a pantu:
"19.a pants
Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un sekretāra neto pamatalgām, pensijām un īslaicīgiem atlaišanas pabalstiem uzliek nodevu, ko nosaka saskaņā ar Civildienesta noteikumu 66.a pantu, kuru piemēro pēc analoģijas."
2. Pēc 2. panta Padomes Regulā (EOTK, EEK, Euratom) Nr. 1240/70 (1970. gada 29. jūnijs) par to Eiropas Kopienu Komisijas bijušo locekļu atalgojumu, kuru amata pilnvaru laiks ir līdz 1970. gada 1. jūlijam [2], iekļauj šādu 2.a pantu:
"2.a pants
Attiecīgo personu neto pensijām uzliek nodevu, ko nosaka saskaņāar Civildienesta noteikumu 66.a pantu, kuru piemēro pēc analoģijas."
3. Pēc 2. panta Padomes Regulā Nr. 423/67/EEK, Nr. 6/67/Euratom (1967. gada 25. jūlijs) par to EEK un Euratom Komisiju un Augstās Iestādes locekļu atalgojumu, kuri nav iecelti par vienotās Eiropas Kopienu Komisijas locekļiem [3], iekļauj šādu 2.a pantu:
"2.a pants
Attiecīgo personu neto pensijām uzliek nodevu, ko nosaka saskaņā ar Civildienesta noteikumu 66.a pantu, kuru piemēro pēc analoģijas."
4. Pēc 19. panta Padomes Regulā (EEK, Euratom, EOTK) Nr. 2290/77 (1977. gada 18. oktobris) par Revīzijas palātas locekļu atalgojumu [4], iekļauj šādu 19.a pantu:
"19.a pants
Revīzijas palātas locekļu un bijušo locekļu neto pamatalgām, pensijām un īslaicīgiem atlaišanas pabalstiem, kā arī minēto locekļu tuvinieku pensijām un pabalstiem uzliek nodevu, ko nosaka saskaņā ar Civildienesta noteikumu 66.a pantu, kuru piemēro pēc analoģijas."
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 15. decembrī

Labels: 10
15
19